

**แนวทางการบูรณาการกิจกรรม “หนูน้อยปลูกผักสวนครัว เพื่อสร้างความมั่นคงทางอาหาร”**

**ตามแนวการจัดกิจกรรมเตรียมประสบการณ์บูรณาการเรียนรู้เพื่อเสริมสร้างคุณลักษณะอยู่อย่างพอเพียง  
 ตามหลักสูตรการศึกษาปฐมวัยของสถานศึกษาสังกัดองค์กรปกครองส่วนท้องถิ่น**

**ภายใต้โครงการเสริมสร้างทักษะการเรียนรู้รักธรรมชาติ สิ่งแวดล้อม วัฒนธรรม และความเป็นไทย**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*

กรมส่งเสริมการปกครองท้องถิ่นมีหน้าที่ ในการสนับสนุน ส่งเสริมองค์กรปกครอง  
ส่วนท้องถิ่นพัฒนาศักยภาพเด็กไทยให้เป็นคนเก่ง คนดี มีความรู้และมีทักษะที่จำเป็นในศตวรรษที่ 21  
และสนับสนุนองค์กรปกครองส่วนท้องถิ่นบูรณาการกับทุกภาคส่วนที่เกี่ยวข้องเพื่อพัฒนาศักยภาพเด็กไทย  
ตามกลยุทธ์ 4H ได้แก่ ด้านสติปัญญา (Head) ด้านอารมณ์ จิตใจ (Heart) ด้านทักษะฝีมือ (Hand)  
ด้านสุขภาพ (Health) ภายใต้การมีส่วนร่วมของครอบครัวและชุมชน (Home) จึงได้จัดทำแนวทางการบูรณาการกิจกรรม “หนูน้อยปลูกผักสวนครัว เพื่อสร้างความมั่นคงทางอาหาร” ตามแนวการจัดกิจกรรมเตรียมประสบการณ์  
บูรณาการเรียนรู้เพื่อเสริมสร้างคุณลักษณะอยู่อย่างพอเพียงตามหลักสูตรการศึกษาปฐมวัยของสถานศึกษาสังกัดองค์กรปกครองส่วนท้องถิ่น ภายใต้โครงการเสริมสร้างทักษะการเรียนรู้รักธรรมชาติ สิ่งแวดล้อม วัฒนธรรม และความเป็นไทย เพื่อให้สถานศึกษาระดับปฐมวัยสังกัดองค์กรปกครองส่วนท้องถิ่น (ศูนย์พัฒนาเด็กเล็กและโรงเรียนที่จัดการศึกษาระดับปฐมวัย) นำไปใช้เป็นแนวทางในการจัดกิจกรรมการเรียนรู้เชิงรุก  
(Active Learning) เพื่อเสริมสร้าง ทักษะการเรียนรู้รักธรรมชาติ สิ่งแวดล้อม วัฒนธรรม และความเป็นไทย ซึ่งมีรายละเอียด ดังนี้

**1. ระดับสถานศึกษาระดับปฐมวัย** (ศูนย์พัฒนาเด็กเล็กและโรงเรียนที่จัดการศึกษา  
ระดับปฐมวัย)

1.1 สถานศึกษาระดับปฐมวัยดำเนินการออกแบบกิจกรรมให้สอดคล้องกับหลักสูตรการศึกษาปฐมวัย พุทธศักราช 2560 โดยมีการส่งเสริมพัฒนาการของเด็กปฐมวัยด้วยการลงมือกระทำ  
บูรณาการกิจกรรม “หนูน้อยปลูกผักสวนครัว เพื่อสร้างความมั่นคงทางอาหาร” ตามแนวการจัดกิจกรรม  
เตรียมประสบการณ์บูรณาการเรียนรู้เพื่อเสริมสร้างคุณลักษณะอยู่อย่างพอเพียง ทั้งนี้ ตามความเหมาะสม  
และบริบทของสถานศึกษาระดับปฐมวัยแต่ละแห่ง โดยมุ่งให้เด็กมีความรู้เรื่องอาหารปลอดภัย การเพาะปลูกพืช  
แบบปลอดสารพิษ ผ่านกิจกรรมการเรียนรู้เชิงรุก (Active Learning) สร้างความตระหนักในเรื่องของอาหาร  
ที่ปลอดภัยต่อการบริโภค และการเพาะปลูกที่เป็นมิตรต่อสิ่งแวดล้อม โดยเลือกปลูกพืชผักสวนครัวที่ใช้ปรุงอาหารประจำวันเป็นประจำ และจัดให้มีถังขยะเปียกหรือบ่อปุ๋ยหมัก เพื่อใช้ประโยชน์แทนปุ๋ยเคมี

1.2 สถานศึกษาระดับปฐมวัยประสานความร่วมมือในการจัดกิจกรรมบูรณาการเรียนรู้การสร้างการมีส่วนร่วมของครอบครัว ผู้ปกครอง ชุมชน ผู้นำ องค์กรปกครองส่วนท้องถิ่น อาสาสมัคร จิตอาสา เพื่อแลกเปลี่ยนเรียนรู้ และเสริมสร้าง ทักษะการเรียนรู้รักธรรมชาติ สิ่งแวดล้อม วัฒนธรรม และความเป็นไทย

/1.3 สถานศึกษา...

- 2 -

1.3 สถานศึกษาระดับปฐมวัยรายงานผลการจัดกิจกรรมบูรณาการและเสริมสร้าง ทักษะการเรียนรู้รักธรรมชาติ สิ่งแวดล้อม วัฒนธรรม และความเป็นไทย ตามแบบรายงาน (แบบ 1) และเอกสารประกอบข้อมูลการจัดกิจกรรม พร้อมภาพถ่ายให้องค์กรปกครองท้องถิ่นต้นสังกัด เป็นประจำทุกเดือน

**2.** **ระดับองค์กรปกครองส่วนท้องถิ่นต้นสังกัด**

2.1 องค์กรปกครองส่วนท้องถิ่นที่จัดการศึกษาระดับปฐมวัย ดำเนินการขับเคลื่อน  
การพัฒนาศักยภาพเด็กไทยในศตวรรษที่ 21 โดยดำเนิน “โครงการเสริมสร้างทักษะการเรียนรู้รักธรรมชาติ  
สิ่งแวดล้อม วัฒนธรรม และความเป็นไทย” ด้วยการบูรณาการกิจกรรมที่หลากหลาย เช่น รณรงค์  
ให้ทุกหลังคาเรือน รวมทั้งสถานศึกษาในสังกัด มีความสามารถในการคัดแยกขยะ สร้างความรู้ ความเข้าใจ  
ให้ทุกครัวเรือนสามารถในการบริหารจัดการขยะเปียก นำเศษอาหารมาทำเป็นปุ๋ยหมัก น้ำหมักชีวภาพ  
ใส่แปลงผัก การดูแลรักษาความสะอาดครัวเรือนให้ถูกสุขลักษณะ ดูแลรักษาภูมิทัศน์/สิ่งแวดล้อมให้ชุมชน  
น่าอยู่ น่ามอง ขยายผลการปลูกผักสวนครัว การสร้างคลังอาหารเพิ่มขึ้น เพิ่มพื้นที่สีเขียวให้กับชุมชน และอื่น ๆ

2.2 องค์กรปกครองส่วนท้องถิ่นประสานความร่วมมือในการจัด “โครงการเสริมสร้างทักษะการเรียนรู้รักธรรมชาติ สิ่งแวดล้อม วัฒนธรรม และความเป็นไทย” กับชุมชน กลุ่มผู้นำชุมชน องค์กร เครือข่ายการพัฒนาชุมชน และหน่วยงานภาคีการพัฒนา เช่น สำนักงานพัฒนาชุมชนอำเภอ สำนักงานประมงอำเภอ เพื่อสนับสนุนองค์ความรู้ เมล็ดพันธุ์ผักและพันธุ์ปลาให้สถานศึกษานำไปจัดกิจกรรมการเรียนรู้  
ให้กับเด็ก

2.3 องค์กรปกครองส่วนท้องถิ่นต้นสังกัด กำกับดูแลให้สถานศึกษาระดับปฐมวัย  
(ศูนย์พัฒนาเด็กเล็กและโรงเรียนที่จัดการศึกษาระดับปฐมวัย) ดำเนินการตามแนวทางการบูรณาการกิจกรรม “หนูน้อยปลูกผักสวนครัว เพื่อสร้างความมั่นคงทางอาหาร” ตามแนวการจัดกิจกรรมเตรียมประสบการณ์  
บูรณาการเรียนรู้เพื่อเสริมสร้างคุณลักษณะอยู่อย่างพอเพียงตามหลักสูตรการศึกษาปฐมวัยของสถานศึกษา  
สังกัดองค์กรปกครองส่วนท้องถิ่น ภายใต้โครงการเสริมสร้างทักษะการเรียนรู้รักธรรมชาติ สิ่งแวดล้อม วัฒนธรรม และความเป็นไทย และรายงานให้สำนักงานส่งเสริมการปกครองท้องถิ่นอำเภอ ตามแบบรายงาน (แบบ 2) และเอกสารประกอบข้อมูลการจัดกิจกรรม พร้อมภาพถ่าย เป็นประจำทุกเดือน ภายในวันที่ 15 ของทุกเดือน เริ่มตั้งแต่เดือนธันวาคม 2565 เป็นต้นไป

**3. ระดับอำเภอ (สำนักงานส่งเสริมการปกครองท้องถิ่นอำเภอ)**

3.1 สำนักงานส่งเสริมการปกครองท้องถิ่นอำเภอประสานความร่วมมือกับองค์กรปกครองส่วนท้องถิ่น และหน่วยงานภาคีการพัฒนา นิเทศติดตามเยี่ยมเยียน ให้กำลังใจ รวมถึงกำหนดกิจกรรมสร้างแรงจูงใจ แก่ชุมชนและสถานศึกษา

3.2 สำนักงานส่งเสริมการปกครองท้องถิ่นอำเภอรวบรวมแบบรายงาน (แบบ 2) และเอกสารประกอบข้อมูลการจัดกิจกรรมขององค์กรปกครองส่วนท้องถิ่นในพื้นที่อำเภอ และรายงาน  
ให้สำนักงานส่งเสริมการปกครองท้องถิ่นจังหวัด ตามแบบรายงาน (แบบ 3) เป็นประจำทุกเดือน ภายในวันที่ 20 ของทุกเดือน เริ่มตั้งแต่เดือนธันวาคม 2565 เป็นต้นไป

/**4. ระดับจังหวัด**...

- 3 -

**4. ระดับจังหวัด (สำนักงานส่งเสริมการปกครองท้องถิ่นจังหวัด)**

4.1 สำนักงานส่งเสริมการปกครองท้องถิ่นจังหวัดประสานความร่วมมือกับองค์กรปกครองส่วนท้องถิ่น และหน่วยงานภาคีการพัฒนา นิเทศติดตามเยี่ยมเยียน ให้กำลังใจ รวมถึงกำหนดกิจกรรมสร้างแรงจูงใจ แก่ชุมชนและสถานศึกษา


4.2 สำนักงานส่งเสริมการปกครองท้องถิ่นจังหวัดรวบรวมแบบรายงาน (แบบ 3) และเอกสารประกอบข้อมูลการจัดกิจกรรมขององค์กรปกครองส่วนท้องถิ่นในพื้นที่จังหวัด และรายงาน  
ให้กรมส่งเสริมการปกครองท้องถิ่น ตามแบบรายงาน (แบบ 4) เป็นประจำทุกเดือน ภายในวันที่ 25 ของทุกเดือน เริ่มตั้งแต่เดือนธันวาคม 2565 เป็นต้น

**5. ระดับกรมส่งเสริมการปกครองท้องถิ่น**

5.1 กองส่งเสริมและพัฒนาการจัดการศึกษาท้องถิ่นสนับสนุนองค์ความรู้ ประสาน  
สร้างเครือข่าย ขยายผลส่งเสริมองค์กรปกครองส่วนท้องถิ่นพัฒนาศักยภาพเด็กไทยให้เป็นคนเก่ง คนดี  
มีความรู้และทักษะที่จำเป็นในศตวรรษที่ 21 และสนับสนุนองค์กรปกครองส่วนท้องถิ่นบูรณาการ  
กับทุกภาคส่วนเกี่ยวข้องเพื่อพัฒนาศักยภาพเด็กไทยตามกลยุทธ์ 4H ได้แก่ ด้านสติปัญญา : (Head)  
ด้านอารมณ์ จิตใจ (Heart) ทักษะฝีมือ (Hand) สุขภาพ (Health) ภายใต้การมีส่วนร่วมของครอบครัวและชุมชน (Home)

5.2 กองส่งเสริมและพัฒนาการจัดการศึกษาท้องถิ่นจัดทำข้อมูลสารสนเทศการบูรณาการกิจกรรม “หนูน้อยปลูกผักสวนครัวเพื่อสร้างความมั่นคงทางอาหาร” ตามแนวการจัดกิจกรรมเตรียมประสบการณ์บูรณาการเรียนรู้เพื่อเสริมสร้างคุณลักษณะอยู่อย่างพอเพียงตามหลักสูตรการศึกษาปฐมวัยของสถานศึกษาสังกัดองค์กรปกครองส่วนท้องถิ่น ภายใต้โครงการเสริมสร้างทักษะการเรียนรู้รักธรรมชาติ สิ่งแวดล้อม วัฒนธรรม  
และความเป็นไทย

ทั้งนี้ สามารถดาวน์โหลดเอกสารและแบบรายงานได้ที่ QR code ที่ปรากฏท้ายนี้



\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*